
ZAPISNIK
s 26. sjednice Vijeća Mjesnog odbora Vidovec
održane u utorak, 25. srpnja 2023. u 20,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Ostali nazočni: Goran Rogić, Voditelj Područnog odsjeka Podsljeme

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 25. sjednice Vijeća održane utorak, 27. lipnja 2023. u 20,00 sati na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. [bookmark: _Hlk138781870]Godišnji izvještaj o izvršenju financijskog plana MO Vidovec
2. Tekuća problematika
3. [bookmark: _Hlk138781900]Pitanja, prijedlozi i obavijesti

Ad.1 	Godišnji izvještaj o izvršenju financijskog plana MO Vidovec
Izvještaj je jednoglasno prihvaćen.

Ad.2 	Tekuća problematika
Predsjednik izvještava.
Nakon nevremena izvršeni su radovi na području MO Vidovec - u ulici Čigiri očišćeni su slivnici, linijske rešetke te kolnik. Grane popadale po cesti očistili su mještani uz veliku pomoć DVD-a Vidovec.
Članovi DVD-a Vidovec izrezali su stabla i grane iznad ulice Motiki koja su se polomila u nevremenu.
U raspravi sudjeluju svi vijećnici te pohvaljuju članove DVD-a Vidovec koji  nesebičnim  radom uvijek pomognu u svim nedaćama koje se dogode na području MO Vidovec pa i šire.  
U ulici Površnica oštećeno je 80% krova na obiteljskoj kući.
U ulici Maršćica oštećeno je oko 50% krova na gospodarskom objektu.
Mještani koji su imali štete prijavljuju štetu.





Ad. 3.	Pitanja, prijedlozi i obavijesti
Nakon zamjene dotrajalih električnih stupova u ulici Markuševečki Popovec kod kbr. 55, prema mišljenju izvođača neće se vraćati stup na isto mjesto kao i do sada. Mještani strahuju od nedostatka javne rasvjete jer je udaljenosti između dvaju stupova puno veća nego do sada. Inače se radi o početku naseljenog djela ulice pa pojedini vozači koji dolaze iz smjera grada voze brzo zbog čega se opravdano strahuje zbog nepreglednosti u noćnim satima.
Vijeće predlaže da se ugradi dodatni stup za rasvjetu u ulici Markuševečki Popovec kod kbr. 55.
Traži se popravak izvinutih prometnih ogledala u ulici Vidovec, Maršćica. Oštećenja su uzrokovana nevremenom.
Traži se ugradnja uspornika u ulici Vidovec kod kbr. 20 te popravak postojećeg uspornika u ulici Markuševečki Popovec.
Traži se ugradnja klima uređaja za potrebe prostora MO Vidovec za grijanje i hlađenje. 


Goran Rogić, Voditelj Područnog odsjeka Podsljeme, izvještava o akcijama u narednom periodu:
1. Rekonstrukcija dječjeg igrališta u  Markuševečkom Popovcu 
U tijeku je natječaj za rekonstrukciju, radovi bi trebali trajati oko 2 tjedna.
Izvršenje akcije se očekuje na jesen.

2. Kanalizacija Površnica Mali Cebići i Veliki Cebići
Akcija izgradnje kanalizacijske mreže u dužini oko 1000 m sve do ulice Kovačići. Za akciju je dobivena građevinska dozvola.
Projektantska procjena iznosi 372 000 € + pdv, što je prevelik iznos za plan komunalnih aktivnosti te će se akcija pokušati prebaciti na Vodovod i odvodnju.
3. Akcija sadnje stabala
Grad Zagreb pokreće akciju sadnje stabala, a na području MO Vidovec predložena je sadnja stabala na kosini igrališta PŠ Vidovec.
4. Igralište PŠ Vidovec
Izabran je izvođač radova za oblaganje tribina i zamjenu mreže iza golova te popravak metalne ograde na igralištu PŠ Vidovec. Početak radova očekuje se u kolovozu, a dovršetak prije početka nove školske godine.


Sjednica završava u 20.45 sati.

KLASA: 024-08/23-003/1386
URBROJ: 251-13-11-2/001-23-2
Zagreb, 25. srpnja 2023.

Zapisnik obradila:
Mirela Gašpert Bertić

Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić

